CELEX: 32010D0331
Language: bg
Date: 2010-06-14 00:00:00
Title: 2010/331/ЕС: Решение на Комисията от 14 юни 2010 година за разрешаване пускането на пазара на желязно-натриев етилендиаминтетраацетат (EDTA) като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2010) 3729)

15.6.2010   
            
            
               BG
            
            
               Официален вестник на Европейския съюз
            
            
               L 149/16
            
         РЕШЕНИЕ НА КОМИСИЯТА
   от 14 юни 2010 година
   за разрешаване пускането на пазара на желязно-натриев етилендиаминтетраацетат (EDTA) като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2010) 3729)
   (само текстът на немски език е автентичен)
   (2010/331/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 4 септември 2006 г. дружеството Akzo Nobel Chemicals GmbH отправи искане към компетентните органи на Обединеното кралство за пускане на пазара на желязно-натриев етилендиаминтетраацетат (EDTA) като нова хранителна съставка.
            
         
               (2)
            
            
               На 11 септември 2006 г. компетентният орган на Обединеното кралство за оценка на храните издаде доклада си за първоначална оценка. В посочения доклад органът стига до заключението, че е необходимо да се направи допълнителна оценка.
            
         
               (3)
            
            
               На 27 ноември 2006 г. Комисията информира всички държави-членки за искането. На 22 декември 2006 г. беше отправено искане към Европейския орган за безопасност на храните (ЕОБХ) за провеждане на оценка.
            
         
               (4)
            
            
               По молба на Комисията на 26 ноември 2009 г. Научната група по хранителните добавки и източници на хранителни вещества, добавяни към храната (ANS), прие становище относно безопасността на желязно-натриевия етилендиаминтетраацетат (EDTA). В становището си Европейският орган за безопасност на храните (ЕОБХ) заключи, че етилендиаминтетраацетат (EDTA) не представлява заплаха за безопасността, стига приемът на етилендиаминтетраацетат (EDTA) да не превишава дневно 1,9 mg на килограм телесно тегло.
            
         
               (5)
            
            
               Регламент (ЕО) № 953/2009 на Комисията от 13 октомври 2009 г. относно веществата, които могат да се добавят за специални хранителни цели в храни за специфична хранителна употреба (2), Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите-членки по отношение на добавките към храни (3) и/или Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (4) предвиждат специална разпоредба за употребата на витамини, минерали и други вещества в храните. Употребата на желязно-натриевия етилендиаминтетраацетат (EDTA) следва да бъде разрешена, без да се засягат изискванията, определени в това законодателство. Ограниченията, определени в приложение II към настоящото решение, се отнасят единствено за етилендиаминтетраацетат (EDTA) като такъв, без да се засягат никакви ограничения относно добавянето на желязо в храните. Въз основа на научната оценка е установено, че желязно-натриевият етилендиаминтетраацетат (EDTA) отговаря на критериите, определени в член 3, параграф 1 от Регламент (ЕО) № 258/97.
            
         
               (6)
            
            
               С оглед да се гарантира, че приемът на етилендиаминтетраацетат (EDTA) при децата няма да превиши допустимата дневна доза (ДДД), изглежда уместно да се определят граници за добавянето на етилендиаминтетраацетат (EDTA) в храните.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Като източник на желязо желязно-натриевият етилендиаминтетраацетат (EDTA), посочен в приложение I, може да бъде пуснат на пазара в Съюза като нова хранителна съставка, която да бъде употребявана в храни, без да се нарушават специфичните разпоредби на Регламент (ЕО) № 953/2009, Директива 2002/46/ЕО и/или Регламент (ЕО) № 1925/2006.
   Максималното количество на желязно-натриевия етилендиаминтетраацетат (EDTA), изразен като безводен етилендиаминтетраацетат (EDTA), при употребата в храни е определено в приложение II.
   Член 2
   Означението на новата хранителна съставка, разрешена с настоящото решение, върху етикета на храната, в чийто състав тя влиза, е „желязно-натриев етилендиаминтетраацетат (EDTA)“.
   Член 3
   Адресат на настоящото решение е Akzo Nobel Chemicals GmbH, Kreuzauer Strasse 46, D – 52355 Düren.
   
      Съставено в Брюксел на 14 юни 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  ОВ L 269, 14.10.2009 г., стр. 9.
   
      (3)  ОВ L 183, 12.7.2002 г., стр. 51.
   
      (4)  ОВ L 404, 30.12.2006 г., стр. 26.
   
      ПРИЛОЖЕНИЕ I
      
         Спецификация на желязно-натриев етилендиаминтетраацетат (EDTA)
      
      ОПИСАНИЕ:
      Желязно-натриевият EDTA (етилендиаминтетраацетатна киселина) е жълто-кафяв сипкав прах без мирис, с химическа чистота, надвишаваща 99 % (w/w). Свободно разтворим във вода.
      
                  CAS №
               
               
                  :
               
               
                  18154-32-0 (CAS безводен 15708-41-5)
               
            
                  Химическа формула
               
               
                  :
               
               
                  C10H12FeN2NaO8 * 3H2O
               
            
                  Структурна формула
               
               
                  :
               
               
                  
                     
               
            
                  Химически характеристики на желязно-натриев етилендиаминтетраацетат (EDTA) без да се засягат разпоредбите на Регламент (ЕО) № 953/2009, Директива 2002/46/ЕО и/или Регламент (ЕО) № 1925/2006
               
            
                  pH на 1-процентен разтвор
               
               
                  от 3,5 до 5,5
               
            
                  Желязо
               
               
                  от 12,5 % до 13,5 %
               
            
                  Натрий
               
               
                  5,5 %
               
            
                  Вода
               
               
                  12,8 %
               
            
                  Органично вещество (CHNO)
               
               
                  68,4 %
               
            
                  EDTA
               
               
                  от 65,5 % до 70,5 %
               
            
                  Неразтворимо във вода вещество
               
               
                  не повече от 0,1 %
               
            
                  Нитрило триоцетна киселина
               
               
                  не повече от 0,1 %
               
            
   
      ПРИЛОЖЕНИЕ II
      
         Максимални количества на желязно-натриев етилендиаминтетраацетат (EDTA), изразен като безводен етилендиаминтетраацетат (EDTA)
      
      
                  Хранителни добавки (в съответствие с Директива 2002/46/ЕО)
               
               
                  деца: 18 mg за дневна доза, както е препоръчано от производителя
               
            
                  възрастни: 75 mg за дневна доза, както е препоръчано от производителя
               
            
                  Диетични храни (в съответствие с Регламент (ЕО) № 953/2009)
               
               
                  12 mg EDTA на 100 g от крайния хранителен продукт
               
            
                  Обогатени храни (в съответствие с Регламент (ЕО) № 1925/2006)
               
               
                  12 mg EDTA на 100 g от крайния хранителен продукт